钦定古今图书集成/明伦汇编/氏族典/第472卷 > 蔡定
## 钦定古今图书集成/明伦汇编/氏族典/第472卷 > 蔡定

按《宋史蔡定传》：“定字元应，越州会稽人。家世微且贫，
父革，依郡狱吏佣书以生。郡狱吏一日坐舞文法被
系，革以诖误，年七十馀矣，法当免系，鞫胥任泽削其
籍，年而入之罪。定痛念父当耆年，以非辜堕圄，狴誓
将身赎，数诣府，号愬请代，弗许。定知父终不可赎，于
是预为志铭其墓，又为状若诣府者，结置袂间，皆叙”
陈致死之由，冀其父之必免也。以建炎元年十二月
甲申，自赴河死。府帅闻之，立命出革，厚为定具棺敛
事，而抚周其家。